《酬程嘉定杨汉州见和三首》
宋代·洪咨夔

六州铁铸错，四海金为瓯。
兴亡几变灭，明月长清秋。
忆从党祸起，中原堕旄头。
月行九霄上，安知下民愁。
年来月食昂，坐复山东州。
洗眼看太平，典衣办芳篘。
流光湿沆瀣，散影凉飕飗。
老子兴不浅，倒尺药玉舟。
为言汉太史，甘心周南留。
不愿皋朔间，蓄之类徘优。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。